„**Energiahatékonysági korszerűsítés a Balassagyarmati Fegyház és Börtön épületében**”

**KEHOP-5.2.11-16-2016-00049**

A Balassagyarmati Fegyház és Börtön az Európai Unió támogatásával megvalósuló Széchenyi 2020 Program keretében „Fotovoltaikus rendszerek kialakítása központi költségvetési szervek részére” című pályázati felhívásra benyújtott „Energiahatékonysági korszerűsítés a Balassagyarmati Fegyház és Börtön épületében” című pályázata vissza nem térítendő támogatást nyert A támogatás mértéke az elszámolható összköltség 100 % - a, amely 101 606 376,- Forint.

A KEHOP-5.2.11-16-00049 kódszámú projekt az Európai Unió támogatásával, az Európai Kohéziós Alap finanszírozásával valósul meg várhatóan 2017.03.01 – 2017.12.31. között.

A fejlesztéssel érintett ingatlan (megvalósítási helyszín):

* Balassagyarmati Fegyház és Börtön (2660 Balassagyarmat, Madách utca 2.)

A projekt műszaki tartalma:

*A 21. század egyik legégetőbb problémája a globálisan egyre inkább növekvő tendenciát mutató energiaigény kielégítése. Az egyik legfontosabb feladat napjainkban ily módon a stratégiák és rendszerek fejlesztése az ökológiai szemléletek figyelembevételével történő energiaszolgáltatás megteremtéséhez. A Balassagyarmati Fegyház és Börtön épületén napelemes rendszer kerül telepítésre. A tervezett napelemes rendszerek összes inverteres csatlakozási teljesítménye 155 kW. A projekt során 608 db 285 W teljesítményű napelem panel kerül telepítésre. A napelemek egy része az épületek adottsági miatt lapostetőre, speciális alumínium tartószerkezetre erősített betonlap súlyozással kerül felhelyezésre, másik része cseréptetőre speciális rozsdamentes és alumínium tartószerkezettel kerül telepítésre. Az egyenáramú solar kábeleket kábelcsatornában kell elvezetni az inverterekig. Az elosztó dobozokba kell beépíteni a szükséges védelmi eszközöket, majd közvetlenül az inverter DC bemeneteire kötni. Az elosztó szekrény is tartalmazza a szükséges védelmi eszközöket, ebben található a napelemes rendszer főkapcsolója és a túláram- és túlfeszültség védelmi eszközök. Az invertertől a kábel a napelemes elosztóig, valamint az épületen belül található erre alkalmas rákötési pontig, kábelcsatornában kell elvezetni. A tervezett napelemes kiserőművek kisfeszültségen csatlakoznak a létesítmények kapcsolóteréhez.*

Projekttel kapcsolatos további információk:

Winkler József szakmai vezető

winkler.jozsef@bv.gov.hu

*A projekt a Kohéziós Alap és Magyarország költségvetése társfinanszírozásában valósul meg.*